05/11/2013 | Administración LocalMunicipal
Coristanco
Anuncio de baixa de oficio no padrón de habitantes

Ante a imposibilidade de notificar persoalmente a D. ALVARO RODRIGO TRASMONTE GUIXERES o contido da resolución de Alcaldía de incoación do expediente para dalo de baixa no Padrón municipal de habitantes deste municipio, de conformidade co artigo 59.4 da Lei 30/92, do 26 de novembro de Réxime Xurídico das Administracións Públicas e do Procedemento Administrativo Común, procédese á publicación no BOP da Coruña da citada notificación. Con data 09 de outubro de 2013 o Sr. Alcalde ditou a seguinte resolución que a continuación se transcribe: Tendo coñecemento esta alcaldía que don Rene Alexander Codau Gumpert, con DNI número XXXXXXXXX non reside neste concello aínda que figura empadroado no lugar de Centiña, nº 9 pertencente á parroquia de Coristanco (San Paio) e segundo o informe emitido pola policía local non reside no citado domicilio desde finais de febreiro de 2013. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do Director xeral de cooperación territorial, pola que se ditan instrucións técnicas ós concellos sobre a xestión e revisión do padrón municipal de habitantes (BOE núm.84 do 11 de abril de 1997). A referida resolución no seu apartado de xestión de baixas, e en concreto e en relación coas baixas por inscrición indebida, no apartado C.2. Establece: “Que segundo o artigo 72 do regulamento de poboación e demarcación territorial das entidades locais o concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ao interesado”. Tendo en conta os preceptos legais citados anteriormente, esta Alcaldía, RESOLVE: Primeiro.- Comunicarlle a D. Rene Alexander Codau Gumpert que se procedeu a incoar de oficio o expediente para dalo de baixa no padrón municipal de habitantes deste municipio, por non residir no domicilio no que figura inscrito e incumprir os requisitos establecidos no artigo 54 do citado regulamento. Segundo.- Concederlle un prazo de quince días hábiles, que se contará a partir do día seguinte da notificación desta resolución, para que manifeste se está ou non de acordo coa baixa, podendo alegar ou presentar os documentos e xustificacións que estime pertinentes, coa finalidade de acreditar que é neste municipio no que reside o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou un pais no que vive habitualmente”. O que lle comunico para os efectos oportunos. Contra esta resolución, por ser de trámite, non poderá recurrir, por non ter a cualidade de resolución administrativa (artigos 107 e 58 da Lei 30/1992, de 26 de novembro de Réxime xurídico das Administracións Públicas e procedemento administrativo común) pero sí presentar queixa para unha posterior interposición de recurso de reposición (artigo 116 da Lei 30/92) ou directamente recurso contencioso-administrativo. Coristanco, 22 de outubro de 2013 O alcalde Antonio Pensado Plágaro.